Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: Kamaráról szóló 1998. évi IV. törvény 5. §-ának (4) bekezdésében meghatározott feltételeknek.
Paragraph Index: 349

2. A szakmai vizsga részei A szakmai vizsga írásbeli, szóbeli és gyakorlati vizsgarészekbõl áll. Az elméleti vizsgán írásban és szóban, a jogi, a kriminalisztikai és a pszichológiai ismeretek, ismeret és jártasság követelményszintû anyagrészeit kell számon kérni. A gyakorlati vizsgarészt a vizsgázó által elkészített szakmai dolgozat elkészítésével és a vizsgabizottság elõtt történõ megvédésével kell teljesíteni. Elméleti vizsga szakanyaga és idõtartama Írásban számon kérendõ ismeretek: Az egyes tantárgyak témaköreibõl összeállított, a belügyminiszter által jóváhagyott tételek szerint a szakképesítés egészét átfogó összetett feladatot kell megoldani. A vizsga idõtartama: 150 perc. Szóbeli vizsga: — a jogi ismeretek tantárgyakból jogáganként egy, — a kriminalisztikai ismeretek és a pszichológiai ismeretek tantárgyakból a belügyminiszter által jóváhagyott tételsorból egy-egy témakört felölelõ tétel.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes